./data/phi0914/phi00126/phi0914.phi00126.perseus-lat2.xml
Titus Livius (Livy)
marcium secum habebat cum tanto honore ut facile appareret nihil       minus vereri quam ne quis obstaret gloriae suae  successit inde Neroni Silanus, et in hiberna milites novi deducti            Scipio omnibus quae adeunda agendaque erant mature aditis       peractisque Tarraconem concessit  nihilo minor fama apud hostis Scipionis erat quam apud civis       sociosque, et divinatio quaedam futuri, quo minus ratio timoris reddi poterat       oborti temere, maiorem inferens metum  in hiberna diversi concesserant, Hasdrubal Gisgonis usque ad Oceanum       et Gadis, Mago in mediterranea maxime supra Castulonensem saltum; Hasdrubal       Hamilcaris filius proximus Hibero circa Saguntum hibernavit